*Se også Sørum (andre betydninger)*

**Sørum** er en bygd og en tidligere en kommune i distriktet Indre Akershus. Den grenset til Ullensaker i nord, i øst til kommunene Nes og Aurskog-Høland, i sør til Fet og i vest til Skedsmo og Gjerdrum. I 2020 ble den en del av den nyetablerte Lillestrøm kommune.

Kommunesenteret var i Sørumsand

Historie
--------

Sørum oppstod som en administrativ enhet i middelalderen som Sørum prestegjeld. Sørum lå siden middelalderen i Akershus len, senere i Akershus stiftamt og i underamtet Akershus amt og Akershus fylke. Sørum fikk status som formannskapsdistrikt i forbindelse med innføring av kommunalt selvstyre i 1837. På den tiden bestod Sørum prestegjeld av de to sognene Sørum og Frogner. Kommunen gjennomgikk en grenseendring i 1860-årene, da gårdene Imshaug og Blakersund ble overført fra daværende Aurskog kommune. 1. januar 1908 ble en ubebodd del av Sørum overført til Ullensaker kommune, og 1. januar 1962 ble Sørum, som da hadde 4 348 innbyggere, ble slått sammen med Blaker kommune med 2 345 innbyggere til dagens Sørum kommune. 1.1.2020 ble kommunen slått sammen med Fet og Skedsmo til Lillestrøm kommune. Områdene Neslerud og Simarud ble slått sammen med grunnkretsen Rånåsfoss og overført til Nes kommune.

### Helleristningene ved Bingsfossen

I nærheten av Bingsfosstranden er det risset inn to fotsåler og en hjortelignende figur i et svaberg som ligger ved kanten av Glomma. I 2008 ble det oppdaget en helleristning av et skip. Mye tyder på at disse figurene hører sammen med  bronsealderens jordbruksristinger.

### Sørumbåten

Sørumbåten, også kjent som Bingenbåten, ble funnet utenfor elven Rømuas utløp i Glomma og ble profesjonelt hevet i 1997. Båten, som er en stokkebåt, er beregnet ved C14-metoden datert til å være fra år 170 f.kr. hvilket gjør den til Norges eldste båtfunn, ca. 1000 år eldre enn Osebergskipet.

### Tømmerfløting

Industrien i Sørum har siden tidlig senmiddelalder vært sentralt tilknyttet tømmerfløting i Glomma, som deler kommunen i to.

Bingen lenser er et lensesystem like utenfor Sørumsand. Lensesystemet består av lensekar som stammer muligens fra så lang tilbake som omkring år 1300, men de første sikre skriftlige kildene som omtaler Bingen lenser er fra 1648. Lensene var en viktig arbeidsplass over flere århundrer, og var en viktig årsak til at Sørumsand oppsto som tettsted. I 1861 ble hovedlensa flyttet til Fetsund lenser, noen kilometer lengre ned i Glomma. Diften av Bingen lenser fortsatte frem til siste fløtesesong i 1985.

### Blaker skanse

Blaker skanse er et tidligere forsvarsanlegg i Blaker. Det ble bygget som en del av forsvarslinjen langs Glomma mot angrep fra øst. Den ble tatt i bruk i 1683, og var da åpen i ryggen mot Glomma. På 1750-tallet ble den bygget om til en lukket stjerneskanse som enkel bastionfestning.

Skansen ble brukt i kamp mot svenske styrker under den store nordiske krig i 1718. Under krigen i 1808 var den inntatt av en svensk avdeling under grev Mörner fra 17. til 19. april. Det var under retretten fra Blaker skanse at Mörner og hans menn gikk rett i et norsk bakhold ved Toverud.

Blakersund ligger rett nedenfor skansen. Her gikk ferge over Glomma etter at den øvre Frederikshaldske Kongevei ble anlagt på slutten av 1700-tallet. Persontrafikk over sundet opphørte i 1928.

Politikk
--------

Ordfører Marianne Grimstad Hansen (H).
Rådmann i Sørum kommune, Siri Gauthun Kielland Foto: Helge Leander B. Jensen 
Kommunestyret er det øverste politiske organet i Sørum kommune. Kommunestyret skal bl.a. vedta kommuneplan, fireårig økonomiplan, årsbudsjett og reguleringsplaner. Sørum kommunestyre har 31 medlemmer.

Formannskapet er kommunens nest øverste politiske organ og innstiller saker direkte til kommunestyret. Formannskapet skal bl.a. legge fram forslag til årsbudsjett og fireårig økonomiplan for kommunestyret, og har ellers fullmakt til å fatte vedtak i en lang rekke saksområder som er beskrevet i kommunens delegeringsreglement. Utvalget består av 9 faste medlemmer, men suppleres med 4 representanter for de ansatte i kommunen når utvalget inntar rollen som partssammensatt utvalg etter kommunelovens § 25. Møtene i formannskapet ledes av ordføreren. Formannskapet i Sørum het tidligere "Økonomi- og administrasjonsutvalget".

### Politisk ledelse

Høyre har siden høsten 2015 hatt ordføreren i Sørum, med støtte fra FrP, Sp, KrF og V. Marianne Grimstad Hansen er ordfører og Anette Carnarius Elseth (FrP) er varaordfører. Sølve Sesseng og Øivind Slora (FrP) fungerte som varaordførere da Elseth var i permisjon som statssekretær i Justis- og beredskapsdepartementet. Arbeiderpartiet er største parti, og sitter i opposisjon med Miljøpartiet De Grønne og Sosialistisk venstreparti. I 2017 gikk Senterpartiet ut av posisjonen.

Kommunestyret er kommunens øverste politiske organ, og består til daglig av 31 folkevalgte representanter. Øverste myndighet under kommunestyret er formannskapet. Kommunen er videre inndelt i tre innstillingsutvalg med hvert sitt kjerneområde: Kultur- helse- og omsorgsutvalget, Miljø og samfunnsutvalget og Utdanningsutvalget. I tillegg fører Kontrollutvalget tilsyn med kommunens virksomhet.

### Administrativ ledelse

Rådmannen er øverste administrativt ansvarlige i kommunen. Siri Gauthun Kielland har vært rådmann i Sørum siden sommeren 2014.

### Valgresultat

**Kommunestyrevalget i 2015** fikk følgende resultat:.

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 34,82 | -5,46 | 2603 |  | 11 | -2 | Mona Granbakken Mangen, Heidi Westbye Nyhus, Morten Bekkeng, Sten Magne Berglund |
| Høyre | 26,81 | -1,88 | 2004 |  | 8 | -1 | Marianne Grimstad Hansen, Roy Thomas Merli |
| Fremskrittspartiet | 12,34 | +0,53 | 923 |  | 4 | 0 | Anette Carnarius Elseth(2015, 2018-), Sølve Sesseng (2016-2017), Øivind Slora (2017-2018) |
| Senterpartiet | 8,96 | +1,22 | 670 |  | 3 | +1 | Jane Bråthen |
| Kristelig Folkeparti | 5,02 | +0,89 | 375 |  | 2 | +1 | Harald Ringstad |
| Sosialistisk Venstreparti | 3,48 | -0,24 | 260 |  | 1 | 0 |  |
| Venstre | 4,55 | +0,91 | 340 |  | 1 | 0 |  |
| Miljøpartiet De Grønne | 4,00 | +4,00 | 299 |  | 1 | +1 |  |
| Valgdeltakelse/Total | 59,7 % | 7474 | 31 | 9 |
| **Ordfører:** Marianne Grimstad Hansen (H) | **Varaordfører:** Anette Carnarius Elseth (2015, 2018-), Sølve Sesseng (2016-2017), Øivind Slora (2017-2018) (FrP) |

For mer informasjon om de folkevalgte, se Folkevalgte i Sørum (2015–2019)

**Kommunestyrevalget i 2011** fikk følgende resultat:

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 40,28 | +8,68 | 3133 |  | 13 | +3 | Are Tomasgard, Mona Granbakken Mangen |
| Høyre | 28,69 | +3,89 | 2232 |  | 9 | +1 | Marianne Grimstad Hansen, Svein Aalling, Erik Johansen |
| Fremskrittspartiet | 11,81 | -8,59 | 917 |  | 4 | -2 | Anette Carnarius Elseth |
| Senterpartiet | 7,74 | -2,66 | 600 |  | 2 | -1 | Ivar Egeberg |
| Kristelig Folkeparti | 4,13 | -0,07 | 319 |  | 1 | 0 | Vidar Kristensen |
| Sosialistisk Venstreparti | 3,72 | -1,68 | 288 |  | 1 | -1 | Jane Bråthen |
| Venstre | 3,64 | +0,54 | 283 |  | 1 | 0 |  |
| Valgdeltakelse/Total | 66,88 % | 7770 | 31 | 9 |
| **Ordfører:** Are Tomasgard (2011-2013), Mona Granbakken Mangen (2013-2015.) (Ap) | **Varaordfører:** Ivar Egeberg (1999-2015) (Sp) |

For mer informasjon om de folkevalgte, se Folkevalgte i Sørum (2011-2015)

Geografi og klima
-----------------

| Normaler for Sørumsand (140 moh.) | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| --- | --- | --- | --- | --- | --- | --- | --- | --- | --- | --- | --- | --- | --- |
| Temperaturnormal (°C) | −7,7 | −7,2 | −2,3 | 3,1 | 9,8 | 14,3 | 16,0 | 14,2 | 9,4 | 5,2 | −1,3 | −6,4 | 3,9 |
| Nedbør (mm) | 50 | 40 | 45 | 42 | 50 | 65 | 68 | 80 | 82 | 81 | 72 | 55 | 730 |

Kommunevåpen
------------

Sørumsand jerbanestasjon på Kongsvingerbanen Foto: Anders Beer Wilse 
Kart over tettsteder i Sørum kommune
Rånåsfoss kraftstasjon
Frogner middelalderkirke
Loco No. 7 Prydz på den gamle Urskog-Hølandsbanen
Våpenets beskrivelse (blasonering) er: "På gull bunn en rød, fembladet rose."

Denne rosen er opprinnelig det gamle adelsvåpenet til Sudreimsætten, en av Norges mest fremtredende og mektigste ætter i middelalderen. Ætten eide til tider landets største jordegods og hadde stamsete på Sudreimr, i en periode Romerikes eneste baroni. Sudreimr lå i nåværende Sørum kommune, og navnet har også senere blitt til Sørum.

Kommunevåpenet ble vedtatt av kommunestyret 6. november 1980 og godkjent i statsråd 26. juni 1981.

Kultur
------

Kommunens tusenårssted er Urskog–Hølandsbanen som på folkemunne blir kalt "Tertitten" og kjører sin første etappe fra Sørumsand stasjon.

Ved middelalderkirken Sørum kirke står et hjulkors fra 1100-årene.

Kjente sørumsokninger
---------------------

* Anna Colbjørnsdatter Arneberg (1667–1736), nasjonalheltinne og prestefrue.
* Christian Colbjørnsen (1749–1814), jurist og embetsmann.
* Christopher Anker Bergh (1764–1825), jurist, offiser og stortingsrepresentant.
* Christian Birch-Reichenwald (1814–1891), politiker.
* Adolf Hoel (1879–1964 i Oslo), geolog, polarforsker og miljøverner.
* Kai Øvre (1937–2016), billedkunstner og grafisk designer.
* Kjetil Hasselberg (1966–), komiker og programleder.
* Nasrin Khusrawi (1983–), skuespiller.
* Marius Lindvik (1998–), skihopper.

Skoler
------

* Sørumsand videregående skole
* Bingsfoss ungdomsskole
* Frogner skole
* Skåningsrud skole og ressurssenter
* Fjuk skole
* Haugtun skole
* Sørum skole
* Sørumsand skole
* Vesterskaun skole

Næringsliv
----------

Jord- og skogbruk har tradisjonelt vært hovednæringen. Dessuten lå det langs Glomma en del sagbruk, kvernbruk, handverksbedrifter. Fra slutten av 1800-tallet kom det etter hvert andre næringer innen handel, industri, transport og samferdsel, administrasjon, undervisning.

Tettsteder i Sørum kommune
--------------------------

Oversikt over tettsteder i Sørum kommune| Tettsted | Innbyggere | Areal km² | innb/km² | Rang |
| --- | --- | --- | --- | --- |
| Sørumsand | 5 596 | 2,28 | 2 400 | 100 av 986 |
| Blaker | 480 | 0,43 | 1 053 | 666 av 986 |
| Hogsetfeltet | 912 | 0,43 | 2 226 | 428 av 986 |
| Lørenfallet | 1 110 | 0,66 | 1 672 | 359 av 986 |
| Lindeberg | 1 232 | 0,8 | 1 746 | 334 av 986 |
| Frogner | 1 555 | 0,72 | 2 376 | 284 av 986 |
| Lundermoen | 1 455 | 0,67 | 2 202 | 301 av 986 |
|

* Sørumsand er kommunens administrasjonssenter og handelssenter.Sørumsand er kommunens administrasjonssenter og handelssenter.
* Lørenfallet var administrasjonssenter før gamle Sørum kommune ble slått sammen med Blaker.Lørenfallet var administrasjonssenter før gamle Sørum kommune ble slått sammen med Blaker.
* FrognerFrogner
* Rånåsfoss vokste frem rundt kraftstasjonen.Rånåsfoss vokste frem rundt kraftstasjonen.

Av kommunens 16 363 innbyggere bor 13 213 i tettbebyggelse (
80.7 prosent), og 3 101 i spredtbygde strøk (
49 bor på ukjent sted).
 Kommunen har to sentrumssoner: Sørumsand og Frogner.

Oversikt over tettsteder i Sørum kommune som tilhører andre tettsteder| Tettsted | Innbyggere | Areal km² | innb/km² | Rang |
| --- | --- | --- | --- | --- |
| Aulifeltet i alt (Rånåsfoss) | 2 875 | 1,67 | 1 710 | 175 av 986 |
| Oslo i alt (Heksebergåsen) | 1 064 235 | 276,05 | 3 855 | 1 av 986 |
|

Referanser
----------

1. ↑  «Arealstatistikk for Norge». Statens kartverk. 27. februar 2018.
2. ↑  «Alders- og kjønnsfordeling i kommuner, fylker og hele landets befolkning (K) 1986 - 2020». Statistisk sentralbyrå.
3. ↑  Regjeringen.no: Lillestrøm blir navnet på den nye kommunen av Skedsmo, Fet og Sørum
4. ↑  «Tekniske endringer ved sammenslåing og grensejustering». Kartverket. 13. januar 2020. Arkivert fra originalen 20. februar 2020. Besøkt 6. mars 2020.
5. ↑
6. 1 2  fylkeskommune, Akershus. «Helleristningene ved Bingsfoss». *Akershus fylkeskommune*. Arkivert fra originalen 13. august 2020. Besøkt 1. februar 2020.
7. ↑  «Sørumbåten - Sørum kommunes hjemmeside». Arkivert fra originalen 23. mars 2015. Besøkt 4. november 2015.
8. ↑  «Bingen lenser - Sørum kommunes hjemmeside». Arkivert fra originalen 21. mars 2015. Besøkt 4. november 2015.
9. ↑  Bingen lenser - Akershusmuseet
10. 1 2  «Resultatene fra kommunestyrevalget 2011». Arkivert fra originalen 5. mars 2016. Besøkt 26. mai 2013.
11. ↑  *eklima.no* Arkivert 14. juni 2004 hos Wayback Machine.
12. ↑  Kommunevåpenet på kommunens egne hjemmesider Arkivert 7. august 2011 hos Wayback Machine.
13. ↑  «Historien - Tertitten». *mia.no* **(norsk)**. Besøkt 1. februar 2020.
14. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
15. ↑  Dette tall er for innbyggere i kommunen per 1. jan 2013, det stemmer ikke med tallet i kommunens infoboks som er av nyere dato.
16. ↑  Statistisk sentralbyrå (1. juli 2014). «Tettsteder. Folkemengde og areal, etter kommune.». Besøkt 4. juli 2014.

Eksterne lenker
---------------

* Offisielt nettsted Rediger på Wikidata

* (en) Sørum – kategori av bilder, video eller lyd på Commons Rediger på Wikidata

* (en) Sørum – galleri av bilder, video eller lyd på Commons Rediger på Wikidata
* Sørum kommune
* Statistikk fra Sørum kommune
* Kultur i Sørum på kart[*død lenke*] fra Kulturnett.no
* Historiske fotografier fra Sørum, blant annet av Rånåsfoss, i Nasjonalbibliotekets arkiv
* Opplev Sørum

| * v
* d
* r
Tidligere Sørum kommune i tidligere Akershus fylke |
| --- |
| Sørum | Tettsteder | Blaker **·** Frogner **·** Heksebergåsen **·** Hogsetfeltet **·** Leirsund **·** Lindeberg **·** Lundermoen **·** Lørenfallet **·** Rånåsfoss **·** Sørumsand |
| Kirker og Tempel | Blaker kirke **·** Frogner gamle kirke **·** Frogner nye kirke **·** Sørum kirke **·** Wat Thai Budhisttempel |
| Skoler | 

|  |  |
| --- | --- |
| Barneskoler | Fjuk skole **·** Frogner skole **·** Haugtun skole **·** Sørum skole **·** Sørumsand skole **·**
Vesterskaun skole |
| Ungdomsskoler | Bingsfoss ungdomsskole **·** Frogner skole **·** Skåningsrud skole og ressurssenter |
| Videregående skole | Sørumsand videregående skole |

 |


| Befolkningsstatistikk for tettsteder i Sørum kommune |
| --- |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |